**Cameleon**

*Oprisanumagda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

găseam în mine șubrede înțelesuri

cândva mă măcina ideea despre cum aș putea levita fără să creez lumii stereotipuri

apoi am uitat că-mi doream să cunosc ceva neștiut

și lumea oricum a devenit invizibilă

am încercat să mă ascund

de fapt ascundeam ce mai rămăsese din mine

până am devenit oarbă am văzut prea mult

și de simțit abia m-am apucat

după cred că am început să gândesc

și-n fiecare noapte mă culcam dimineața

pentru că nu mai știam ce să fac în afara să gândesc

aveam ocupație

eram fericită că am un hobby

mă gândeam la felul în care bătuse vântul în ziua precedentă

la trecătorul care sigur urma să moară

la rândul 8 din cartea pe care abia o începusem și care avea deja ceva subliniat

apoi cred că m-am apucat să scriu

era tot într-o noapte ca acum

mi s-a părut că aș fi putut gândi concomitent cu altceva

și-asa mi-am găsit stiloul în mână

m-am pus sub fereastră pe jos

nu văd decât cerul

dar e mai mult decât infinit că-l zăresc

uneori parcă dă pe-afară de stele

acum e primejduit de prea mulți nori ca să zică ceva

mai nou mi-e insomnie scrisul

simt teamă uneori să ma apuc

gândirea mă purta apoi în vise

dar scrisul mă leapădă de viață și la final mă aruncă înapoi în lume

măcar astăzi am aflat despre levitat

am creat cu stiloul și ceva invizibil

seamănă cred cu universul

sunt un cameleon căruia dacă-i pui stiloul în mână

habar nu mai are cine e